Diari Oficial de la Generalitat Valenciana


Sumari del DOGV 7072, del 22-07-2013 (2013/7658)

RESOLUCIÓ de 18 de juliol de 2013, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració entre la Generalitat, a través de l'Institut Catogràfic Valencià, i el Ministeri de Foment, a través de l'Institut Geogràfic Nacional, per a la producció, actualització i intercanvi d'informació geogràfica.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7072

Data del DOGV
:   22-07-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/7658


Data del document
:   18-07-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 18 de juliol de 2013, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració entre la Generalitat, a través de l'Institut Catogràfic Valencià, i el Ministeri de Foment, a través de l'Institut Geogràfic Nacional, per a la producció, actualització i intercanvi d'informació geogràfica. [2013/7658]  
La Generalitat, a través de l'Institut Catogràfic Valencià, i el Ministeri de Foment, a través de l'Institut Geogràfic Nacional, han subscrit, prèvia tramitació reglamentària, el dia 26 de juny de 2013, el conveni de col·laboració per a la producció, actualització i intercanvi d'informació geogràfica.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 894/2013 i que figura com a annex d'esta resolució.   
  
Valencia, 18 de juliol de 2013.- La directora general del Secretariat del Consell i Relacions amb les Corts: Marta Martí Arador.  
  
  
Conveni de col·laboració entre l'administració autònoma de la Comunitat Valenciana, a través de l'Institut Cartogràfic Valencià, i el Ministeri de Foment, a través de l'Institut Geogràfic Nacional, per a la producció, actualització i intercanvi d'informació geogràfica  
  
D'una part, Mario Garcés Sanagustín, subsecretari del Ministeri de Foment, en virtut del seu nomenament pel Reial Decret 1976/2011, de 30 de desembre (BOE 315), i d'acord amb el que disposa l'Orde FOM/1644/2012, de 23 de juliol (BOE 25.07.2012), per la qual es deleguen determinades competències en el Subsecretari de Foment, en nom i representació de l'Administració general de l'Estat.  
  
I d'una altra, Isabel Bonig Trigueros, consellera d'Infraestructures, Territori i Medi Ambient, com a presidenta del Consell Rector de l'Institut Cartogràfic Valencià, d'ara en avant ICV, amb CIF K8137833Z, Organisme creat per la Llei 9/1997, de 9 de desembre, i facultat per a este acte en virtut del que disposen els articles 5.2 i 8.a de l'esmentada Llei i en els articles 4.3 i 6.a del Decret 186/2000, de 22 de desembre, que va aprovar el Reglament Orgànic i Funcional d'este Organisme Autònom, en relació amb el que establix l'article 17.f de la Llei 12/2007, de 20 de març de la Generalitat, de modificació de la Llei 5/1983, de 30 de desembre, del Govern Valencià, pel qual es regula el Registre de Convenis i s'establix el règim pressupostari dels convenis que subscriga la Generalitat Valenciana i especialment autoritzada per a firmar este conveni, per Acord del Consell de 30 de maig de 2013.  
  
Ambdós parts es reconeixen mútuament, en la qualitat amb què cada una intervé, la capacitat legal necessària per a subscriure este conveni, i a este efecte,  
  
Exposen  
Primer. La Llei 14/2010 de 5 de juliol sobre les infraestructures i els servicis d'informació geogràfica d'Espanya, té com a objecte complementar l'organització dels servicis d'informació geogràfica i fixar, de conformitat amb les competències estatals, les normes generals per a l'establiment d'infraestructures d'informació geogràfica a Espanya orientades a facilitar l'aplicació de polítiques basades en la informació geogràfica per les administracions públiques i l'accés i utilització d'este tipus d'informació.  
Per a l'organització dels servicis d'informació geogràfica i cartografia que contempla la Llei, en l'article 17, es compta amb la participació del Sistema Cartogràfic Nacional.  
Segon. Que el Reial Decret 1545/2007, de 23 de novembre, pel qual es regula el Sistema Cartogràfic Nacional, en l'article 2, apartat 1, establix que el Sistema Cartogràfic Nacional perseguix l'exercici eficaç de les funcions públiques en matèria d'informació geogràfica per mitjà de la coordinació de l'actuació dels diferents operadors públics les competències dels quals concorren en este àmbit, amb els objectius següents:  
  
a) Garantir l'homogeneïtat de la informació produïda pels organismes públics que formen part d'ell i que de manera concurrent exercixen activitats cartogràfiques al territori nacional, per a assegurar així la coherència, continuïtat i interoperabilitat de la informació geogràfica sobre el territori espanyol.  
b) Afavorir l'eficiència en el gasto públic destinat a cartografia i sistemes d'informació geogràfica, per a evitar la dispersió i duplicitat dels recursos públics utilitzats i promovent la cooperació interinstitucional.  
  
c) Assegurar la disponibilitat pública i actualització de les dades geogràfiques de referència.  
d) Optimitzar la qualitat de la producció cartogràfica oficial i la seua utilitat com a servici al públic, facilitant l'accés a la informació geogràfica i afavorint la competitivitat del sector cartogràfic privat.  
  
Tercer. Que, d'acord amb el que disposa la Llei 7/1986, de 24 de gener, d'Ordenació de la Cartografia i el Reial Decret 452/2012, de 5 de març, pel qual es desenrotlla l'estructura orgànica bàsica del Ministeri de Foment, és competència de l'Administració general de l'Estat, a través de la Direcció General de l'Institut Geogràfic Nacional, dependent del Ministeri de Foment:   
- La formació i conservació de les sèries cartogràfiques a escala 1/25.000 i 1/50.000, que constituïxen el mapa topogràfic nacional.  
- La planificació i gestió de les xarxes geodèsiques terrestres d'àmbit nacional, de la xarxa d'anivellació d'alta precisió i de la xarxa de mareògrafs, així com el desenrotllament d'aplicacions sobre sistemes de navegació i posicionament.  
- La direcció i el desenrotllament de plans nacionals d'observació del territori amb aplicació geogràfica i cartogràfica, així com l'aprofitament de sistemes de fotogrametria i teledetecció, i la producció, actualització i explotació de models digitals del terreny a partir d'imatges aeroespacials.  
- La programació del Pla Cartogràfic Nacional i la producció, actualització i explotació de bases topogràfiques i cartogràfiques d'àmbit nacional per a la seua integració en sistemes d'informació geogràfica, i per a la formació del mapa topogràfic nacional i la resta de cartografia bàsica i derivada. Així mateix, la gestió dels laboratoris i tallers cartogràfics.  
- La realització i actualització de l'Atles Nacional d'Espanya i de la cartografia temàtica de suport als programes d'actuació específica de l'Administració general de l'Estat, així com la prestació d'assistència tècnica en matèria de cartografia a organismes públics.  
- El suport tècnic i operatiu del Sistema Cartogràfic Nacional, en especial de l'equipament geogràfic de referència nacional per mitjà de la gestió del Registre Central de Cartografia, la formació i conservació del nomenclàtor geogràfic nacional i la toponímia oficial, i l'informe pericial sobre línies límit jurisdiccionals.  
- La planificació i gestió de la infraestructura d'informació geogràfica d'Espanya, així com l'harmonització i normalització, en el marc del Sistema Cartogràfic Nacional, de la informació geogràfica oficial. Igualment, la planificació i desenrotllament de servicis de valor afegit i de nous sistemes i aplicacions en matèria d'informació geogràfica, especialment per a l'aprofitament en l'àmbit de les administracions públiques.  
Quart. Que la Comunitat Valenciana va firmar, amb data 15 d'abril de 2010, el Conveni d'Integració al Sistema Cartogràfic Nacional, segons el qual la Comunitat Valenciana donarà accés a les dades i informació geogràfica sota la seua competència a través del geoportal de l'ICV creat per a estos fins.  
Quint. Que l'Institut Cartogràfic Valencià (ICV), té com a finalitat la realització de les tasques tècniques de desenrotllament de la informació cartogràfica en l'àmbit de les competències de la Generalitat Valenciana, i que entre les funcions que li han sigut encomanades es troba l'elaboració, reproducció i difusió de la cobertura de vols fotogramètrics, ortofotogràfica i del model digital del terreny, l'elaboració i actualització de les sèries cartogràfiques amb precisions equivalents a escales 1/5.000 i 1/10.000, i el manteniment i actualització del CartoCiudad, en l'àmbit de la Comunitat Valenciana.  
Sext. Que l'Institut Cartogràfic Valencià (ICV), és el responsable autonòmic de cohesionar, harmonitzar i impulsar les activitats de producció d'informació geogràfica publicada en la web per l'Administració valenciana.  
Sèptim. Que és d'interés d'ambdós parts, en el marc de la col·laboració interadministrativa prevista en el Reial Decret 1545/2007, de 23 de novembre, coordinar les seues actuacions en matèria d'informació geogràfica, de manera que se satisfacen les necessitats d'ambdós administracions públiques firmants, es garantisca la producció d'informació cartogràfica i geogràfica de manera coordinada i eficient, que siga possible combinar de forma coherents dades geogràfiques de diverses fonts per que puguen ser compartides entre els integrants del Sistema Cartogràfic Nacional, tot això, de conformitat amb el Conveni d'Integració de la Comunitat Valenciana al Sistema Cartogràfic Nacional.   
Per tot això, ambdós parts han considerat la conveniència d'establir este conveni de col·laboració d'acord amb les següents:   
  
Clàusules  
Primera. Objecte del conveni de col·laboració  
El present conveni té per objecte l'establiment del conjunt d'actuacions de col·laboració, entre la Comunitat Valenciana a través de l'Institut Cartogràfic Valencià i l'Institut Geogràfic Nacional del Ministeri de Foment per a la producció, actualització i intercanvi de informació geogràfica en l'àmbit de la Comunitat Valenciana, així com la integració de la infraestructura d'informació geogràfica de la Comunitat Valenciana en la infraestructura nacional d'informació geogràfica a través del node regional.  
  
Segona. Realització del conveni  
Les actuacions que s'han de portar a terme en este conveni són:  
1. Manteniment i coexplotació de les estacions GNSS i manteniment de la xarxa geodèsica nacional i de la xarxa d'anivellació d'alta precisió al territori de la Comunitat Valenciana.  
2. Cartografia  
a. Cooperació en la Base Topogràfica Harmonitzada.  
b. Edició del mapa autonòmic i del mapa en relleu de la Comunitat Valenciana.  
3. Participació en el Pla Nacional d'Observació del Territori.  
4. Actualització de la informació cartogràfica continguda en la base de dades de Cartociutat, a l'àmbit de la Comunitat Valenciana.  
5. Toponímia.  
6. Infraestructura de Dades Espacials a Espanya (IDEE).  
  
Tercera. Manteniment i coexplotació de les estacions GNSS i manteniment de la xarxa geodèsica nacional i de la xarxa d'anivellació d'alta precisió en el territori de la comunitat valenciana  
L'IGN com a centre local d'anàlisi de la Subcomissió EUREF de l'Associació Internacional de Geodèsia disposa de servidors informàtics que realitzen l'anàlisi, càlcul i sèries temporals de coordenades d'Estacions de Referència GNSS tant per a la monitorització efectiva de qualsevol estació com per al manteniment del sistema de referència terrestre en la seua particularització per al territori de l'Estat. Així mateix, disposa de servidors informàtics capaços de realitzar el control de qualitat dels fitxers que han d'introduir en càlcul, el seu emmagatzematge i còpia de seguretat. L'IGN i l'ICV convenen en la necessitat de la monitorització, càlcul, anàlisi i determinació de sèries temporals de coordenades de la xarxa GNSS de la Comunitat Valenciana, a fi que esta siga integrada en el marc terrestre de referència de l'Estat.  
La xarxa geodèsica nacional constituïda pels vèrtexs geodèsics d'Ibèria, Regente i Roi i la xarxa d'anivellació d'alta precisió materialitzada per mitjà dels senyals d'anivellació, requerixen d'un manteniment que n'assegure l'accés i l'estat. Per a això cal conéixer la situació en què es troben estos vèrtexs i senyals a fi que posteriorment s'actue, segons el cas, per condicionar-los o reposar-los.  
  
La Comunitat Valenciana, a través de l'ICV, ha desplegat la xarxa ERVA d'estacions GNSS permanents (estacions de referència de la Comunitat Valenciana), encarregant-se'n del manteniment, càlcul i difusió de dades. Així mateix, proporciona als usuaris l'accés als seus servidors públics de dades, on es troben els fitxers, els gràfics i informes de qualitat de les estacions GNSS que l'Institut Cartogràfic Valencià elabora amb un programari propi.  
Addicionalment, la Comunitat Valenciana, a través de l'ICV posseïx una xarxa de vèrtexs geodèsics de quart orde que densifica a la Xarxa Geodèsica Nacional i està constreta a la xarxa REGENTE. El càlcul i manteniment de la xarxa de quart orde és portat a terme en l'ICV. Així mateix, distribuïx les coordenades dels vèrtexs de la seua densificació, proporcionant unicitat i homogeneïtat en resultats.  
Aportacions de les parts  
- Aportació de l'IGN:  
- L'IGN aportarà els servidors informàtics dedicats a l'anàlisi dels fitxers bruts, càlcul amb periodicitat setmanal i mensual, així com la determinació de sèries temporals de coordenades incloent informes periòdics que es posaran a disposició de l'ICV per mitjà de la connexió telemàtica adequada. Estos informes periòdics comprenen la qualitat dels fitxers en postprocés, disponibilitat de les dades i gràfiques de sèries temporals en coordenades topocèntriques. Tots els resultats dels càlculs en postprocés es realitzaran en la materialització ETRF00 d'ETRS89 d'acord amb les recomanacions d'EUREF per a la constitució d'un marc de referència comuna a tot Europa i càlcul de retard troposfèric en el zenit per a la seua integració en els models numèrics de predicció meteorològica.  
- L'IGN aportarà a l'ICV, models de formularis per a indicar les incidències produïdes en l'accés i estat dels vèrtexs geodèsics i senyals d'anivellació.   
- L'IGN, incorporarà a les bases geodèsiques la informació recollida en els formularis, que posteriorment seran publicades en una pàgina web.  
- En els casos que calga l'IGN actuarà per a reparar els danys patits als vèrtexs i senyals que siguen acordats per les parts.  
  
- L'IGN comunicarà a l'ICV les qüestions o incidències de què tinga constància sobre la xarxa de Quart Orde de la Comunitat Valenciana, segons el format o formulari acordat.  
- Aportació de l'ICV:  
- L'ICV aportarà per mitjà d'una connexió telemàtica per protocol de transferència de fitxers i/o el tipus de transferència de dades que ambdós parts estimen òptima, les dades de la seua xarxa en els servidors de l'IGN en format RINEX amb interval d'observació de 5s per a fitxers horaris i de 30s diaris.  
- L'ICV aportarà l'accés a les estacions GNSS per a la realització d'una prova pilot de monitorització de dades en temps real a través dels seus servidors.  
- Así mateix, lliurarà formalitzats els formularis aportats per l'IGN sobre l'estat de conservació de què tinga constància dels vèrtexs geodèsics i senyals d'anivellació, així com de l'accés a estos, facilitant fotografies i informació addicional que considere.  
  
- Tant l'IGN com l'ICV vetlaran perquè s'empren a l'àmbit de la Comunitat Valenciana. els models d'ondulacions de geoide i model de transformació oficials. Alhora, es podran acordar actuacions conjuntes per a la difusió i implantació del sistema de referència geodèsic oficial European Terrestrial Reference System 1989.  
  
  
Quarta. Cartografia  
1. Cooperació en la Base Topogràfica Harmonitzada+ (BTA+)  
Per a harmonitzar la Base Topogràfica Nacional BTN25 amb la Base Topogràfica de la Comunitat Valenciana, l'actualització de la primera en l'àmbit de la Comunitat Valenciana es desenrotllarà d'acord amb les fases següents:  
Fase 1: l'obtenció, per generalització de la base de dades topogràfiques tridimensionals amb precisions equivalents a cartografia 1/5.000 de la Comunitat Valenciana definida en les especificacions tècniques i diccionari d'elements de la sèrie CV05 propietat de l'ICV, de dades topogràfiques tridimensionals actualitzats de la Comunitat Valenciana amb precisions equivalents a escala 1/10.000. En ambdós casos estes especificacions i diccionaris consideraran com a referència d'interoperabilitat les especificacions tècniques de BTA en tot allò possible.  
  
Fase 2: la complementació de les dades topogràfiques tridimensionals amb precisions millors de 3 m en x, y, z, obtingudes en la fase anterior per a satisfer les necessitats d'actualitat de BTN25 en tots els seus continguts seguint la metodologia desenrotllada en la prova pilot en virtut de l'acord de col·laboració subscrit en 2006.  
Durant la vigència del present conveni, es durà a terme el treball objecte d'esta clàusula del conveni en, almenys, les tres quartes parts de l'àmbit territorial de la Comunitat Valenciana.   
Aportacions de les parts  
- Aportació de l'ICV:  
D'acord amb les especificacions tècniques i les normes d'intercanvi de dades geogràfiques que s'establisquen per la comissió de seguiment que figura en la clàusula onzena d'este conveni, l'ICV lliurarà:  
  
- Copia de les dades topogràfiques tridimensionals amb precisió equivalent a 1/10.000, obtinguts en la fase 1 per generalització a partir de les dades amb precisió equivalent a 1/5.000 continguts en la Base Topogràfica de la Comunitat Valenciana.  
- Les dades topogràfiques tridimensionals amb precisions millors de 3 m, en x, y, z, obtingudes com a resultat de la fase 2 per a materialitzar l'actualització de BTN25.  
- Aportació de l'IGN:  
L'IGN aportarà a l'ICV l'última versió de la informació continguda en BTN25 dels fulls que seran objecte d'actualització, així com la mateixa informació corresponent als fulls adjacents necessaris per a dur a terme l'estudi amb garantia de qualitat.  
L'IGN rebrà les dades generades per l'ICV i els validarà per mitjà del control de qualitat que establisca, i emetrà un informe sobre les dades que, si pertoca, hagen de ser revisades.  
L'IGN podrà complementar, o modificar les dades rebudes de l'ICV per a homogeneïtzar i donar continuïtat als resultats amb tota la informació de la base de dades BTN25, i remetrà la informació a l'ICV.  
  
La comissió de seguiment acordarà les condicions, metodologia i terminis per a les aportacions de cada part i per a l'esmena d'incidències quan siga procedent.  
2. Edició del mapa autonòmic i del mapa en relleu de la Comunitat Valenciana  
L'IGN i l'ICV disposen de sengles bases cartogràfiques digitals corresponents al mapa autonòmic de la Comunitat Valenciana.  
L'IGN i l'ICV convenen en l'interés de col·laborar per a l'actualització de la base cartogràfica de l'IGN amb la qual coeditar en 2013 una nova versió del mapa autonòmic de la sèrie nacional i el corresponent mapa en relleu aprofitant la maqueta preexistent. Les noves versions dels dits mapes exhibiran amb ambdós logos i crèdits corporatius que es tracta d'una coedició institucional.  
La comissió de seguiment acordarà la tirada impresa que es repartirà a parts iguals i que serà comercialitzada de conformitat a l'annex I sobre política de dades d'este conveni, així com els procediments i característiques tècniques de l'actualització de la base cartogràfica digital de l'IGN amb la qual coeditar les noves versions del mapa autonòmic i mapa de relleu de la Comunitat Valenciana.  
  
Quinta. Participació en el Pla Nacional d'Observació del Territori (PNOT)  
Pla Nacional d'Ortofotografia Aèria  
El Pla Nacional d'Ortofotografia Aèria (PNOA), coordina les cobertures d'imatges del territori espanyol amb dades obtinguts per sensors aerotransportats, que possibiliten l'obtenció de productes derivats. Formen part del PNOA les cobertures de vols fotogramètrics (s'hi inclouen els vols històrics) i vols LIDAR per a la realització d'ortofotos i de models digitals d'elevacions, entre altres productes. La comissió de seguiment acordarà les actuacions relatives a les noves cobertures que, si pertoca, s'obtinguen durant la vigència d'este conveni.  
  
Aportacions de les parts  
- Aportació de l'IGN:  
- L'IGN aportarà a l'ICV el vol fotogramètric i les ortofotografies bàsiques de l'any 2012, amb resolució de 50 cm, i l'aerotriangulació, i resta de dades del projecte, en l'àmbit territorial de la Comunitat Valenciana.  
- L'IGN lliurarà còpia dels fotogrames escanejats, i sempre que existisquen: gràfics digitals georeferenciats de Centres de projecció dels vols, dades i metadades resultants dels processos de georeferenciació aproximada de fotogrames i altres dades bàsiques dels vols com certificats de calibratge de les cambres, corresponents als vols fotogramètrics: Interministerial (1977-83), Nacional (1984-85), Quinquennal (1999-2003), Americà (1956-57) i Costes (1980-1985), compresos a l'àmbit territorial de la Comunitat Valenciana.  
  
El lliurament de les dades es farà d'acord amb la prioritat que manifeste l'ICV i de manera seqüencial i coordinada.  
- Aportació de l'ICV:  
- L'ICV, a partir del vol de l'any 2012 lliurat per l'IGN, junt amb l'aerotriangulació, les ortofotos bàsiques i resta de dades del projecte, realitzarà ortofotografies millorades de les zones urbanes i de vies de comunicació en l'àmbit de la Comunitat Valenciana i les lliurarà a l'IGN.  
- Quant als vols anteriors a PNOA, l'ICV realitzarà l'ortorectificació i el mosaic d'ortofotografies a partir dels fotogrames dels mencionats vols fotogramètrics nacionals dins de l'àmbit de la Comunitat Valenciana. Per a la georeferenciació i orientació dels fotogrames l'ICV usarà els vols Pla Nacional d'Ortofotografia Aèria (PNOA) que es troben en poder seu i per a l'ortorectificació, sempre que siga possible, usarà els models digitals del terreny generats conjuntament amb l'IGN en el Pla Nacional d'Ortofotografia Aèria.  
  
El lliurament de les ortofotos a l'IGN es farà en un termini màxim de 6 mesos a partir de la data de lliurament de les dades de cada vol fotogramètric.  
Pla Nacional de Teledetecció  
Durant la vigència d'este conveni, dins del Pla Nacional de Teledetecció, està prevista la captura de cobertures d'imatges de satèl·lit d'alta i mitjana resolució de la totalitat del territori de la Comunitat Valenciana. La comissió de seguiment acordarà les càrregues i/o àmbits que assumirà cada part per a l'obtenció de les cobertures esmentades.  
  
Sistema d'Informació sobre Ocupació del Sòl a Espanya (SIOSE)  
  
El projecte SIOSE, emmarcat dins del Pla Nacional d'Observació del Territori d'Espanya i finalitzat l'any 2009, necessita una actualització periòdica en què és necessària la participació de l'IGN conjuntament amb les comunitats autònomes.  
En l'actualització de la Base de dades del SIOSE, a partir d'imatges aerotransportades (satèl·lit i ortofotografies del Pla Nacional d'Ortofotografia Aèria o PNOA), la direcció tècnica en l'àmbit nacional del projecte és assumida per l'Institut Geogràfic Nacional, en qualitat de centre nacional de referència en ocupació del sòl, corresponent a les comunitats autònomes les línies de producció, de control i de gestió als seus territoris corresponents.  
Aportacions de les parts  
- L'ICV, per mitjà d'interpretació, captura, edició i validació de dades en matèria d'ocupació del sòl relatius al territori de la Comunitat Valenciana, generarà la base de dades de canvi SIOSE 2011 2014-d'acord amb les imatges de referència (2011-2014 previstes) corresponents.  
- L'IGN aportarà a la Comunitat Valenciana les imatges de referència disponibles per a la generació de la base de dades de canvi SIOSE 2011- 2014. Estes imatges podran ser usades exclusivament en els processos d'interpretació, captura, edició i validació de dades de la base de dades de canvi SIOSE 2011-2014.  
- L'IGN realitzarà el control de qualitat i validació de la base de dades de canvi SIOSE 2011- 2014 aportada per l'ICV, i generarà la base de dades SIOSE 2014 d'acord amb els procediments definits i al pla de treball que serà establit per la comissió de seguiment d'este conveni.  
  
Actualització de la base de dades del Land Cover Corine a Espanya (CLC)  
L'objectiu del projecte CORINE Land Cover (CLC) és la captura de dades de tipus numèric i geogràfic per a la creació d'una base de dades a escala 1:100.000 sobre la cobertura o ús del territori, i la permanent actualització de la dita base de dades geogràfiques esmentada. Esta actualització es farà a partir de la base de dades del SIOSE actualitzat.  
Aportacions de les parts  
- L'IGN aportarà la base de dades Corine Land Cover 2012 (amb data de referència per a Espanya 2011) per al territori de la Comunitat Valenciana, d'acord amb els procediments estandarditzats per l'Agència Europea de medi ambient.  
  
Sexta. Actualització de la informació cartogràfica continguda en la base de dades cartociudad en l'àmbit de la Comunitat Valenciana  
D'acord amb la documentació tècnica que descriu els processos d'actualització de les dades i sempre en el marc definit per les especificacions del projecte establides per la comissió de seguiment es procedirà a la realització de:  
- Depuració de la informació corresponent a l'àmbit geogràfic d'esta comunitat autònoma recollida en la base de dades CartoCiutat i, adequació d'esta a l'última versió del model de dades. En el procés de depuració es corregiran els errors de què es tinga constància o que es detecten per contrast amb dades procedents de fonts oficials (exemple: inspecció a partir de les ortofotografies digitals actualitzades del Pla Nacional d'Ortofotografía Aèria, PNOA).  
- Actualització de la informació corresponent a l'àmbit geogràfic d'esta comunitat autònoma recollida en la base de dades CartoCiutat:  
  
- Per mitjà de la integració de les modificacions patides en les dades procedents d'organismes col·laboradors en la producció de CartoCiutat i que seran aportades per l'IGN o aquelles que siguen facilitades per la Comunitat Autònoma objecte d'este conveni.  
- Per mitjà del contrast de la informació amb les ortofotografies de PNOA (25/50 cm) realitzant les modificacions i/o captures de dades necessàries.  
L'aportació per cada una de les parts de la informació necessària per al manteniment i actualització de la base de dades CartoCiutat, s'efectuarà per mitjans telemàtics o, si no n'hi ha, en suport informàtic.  
  
La comissió de seguiment d'este conveni de col·laboració, s'encarregarà d'establir el pla de treball definint les zones específiques d'actuació d'acord amb els plans de treball de les dos parts firmants d'este conveni de col·laboració.  
Aportacions de les parts  
Per a la realització del que establix esta clàusula d'este conveni, l'IGN aportarà:  
- Eines d'edició i control de qualitat específiques per al tractament de les dades del projecte CartoCiutat i suport per a utilitzar-les. Es tracta d'eines de programari lliure desenrotllades per a treballar sobre la plataforma gvSIG que permeten l'edició de geometries i dades alfanumèriques i l'actualització automàtica de les relacions entre els fenòmens d'acord amb la seua definició en el model de dades de CartoCiutat. A més, estes eines contenen funcions específiques per al processament de controls de qualitat que garantisquen la integritat de la base de dades.  
  
- La incorporació i integració en la base de dades globals de CartoCiutat de la informació editada i aportada per la Comunitat Autònoma objecte d'este conveni i que serà la corresponent al tractament de les dades localitzats a l'àmbit geogràfic d'esta.  
- Manteniment i actualització de la capa de codis postals a partir de les dades alfanumèriques facilitats per la Societat Estatal de Correus i Telègrafs.  
La comissió de seguiment determinarà els procediments telemàtics i formats i, si no existixen els primers, el suport informàtic que s'utilitzarà, en cada cas, per a efectuar el lliurament de la informació esmentada.  
  
L'IGN assumirà la Direcció Tècnica del control de qualitat i integració de la informació en la base de dades CartoCiutat, i en supervisarà directament la seua realització.  
Per a la realització del que establix esta clàusula d'este conveni de col·laboració, l'ICV, assumirà la realització de:  
- Depuració de la informació corresponent a l'àmbit geogràfic d'esta comunitat autònoma recollida en la base de dades CartoCiutat i, adequació d'esta a l'última versió del model de dades.  
- Actualització de la informació corresponent a l'àmbit geogràfic d'esta comunitat autònoma recollida en la base de dades CartoCiutat:   
  
- Per mitjà de la integració de les modificacions patides en les dades procedents d'organismes col·laboradors en la producció de CartoCiutat i que seran aportades per l'IGN-CNIG o aquelles que siguen facilitades per la comunitat autònoma objecte d'este conveni.  
- Per mitjà del contrast de la informació amb les ortofotografies del PNOA (25/50 cm) realitzant les modificacions i/o captures de dades necessàries.  
Ambdós tasques impliquen el tractament geomètric i alfanumèric dels següents blocs temàtics:  
- Xarxa viària: vies urbanes i interurbanes i portals i punts quilomètrics associats a estes.  
- Línies auxiliars.  
- Topònims.  
  
Sèptima. Toponímia  
L'IGN té com a objectiu l'elaboració del Nomenclàtor Geogràfic Bàsic d'Espanya (NGBE) i la seua coordinació amb el Nomenclàtor de la Comunitat Valenciana.  
Aportacions de les parts  
L'Institut Cartogràfic Valencià aportarà la informació del Nomenclàtor de la Comunitat Valenciana realitzat a partir de les campanyes de camp de l'Acadèmia Valenciana de la Llengua per a incorporar-lo al Nomenclàtor Geogràfic Bàsic d'Espanya.  
  
Octava. Infraestructura de dades espacials a Espanya  
La Llei 14/2010 de 5 de juliol sobre les infraestructures i els servicis d'informació geogràfica d'Espanya (IDEE) té com a objecte complementar l'organització dels servicis d'informació geogràfica i fixar, de conformitat amb les competències estatals, les normes generals per a l'establiment d'infraestructures d'informació geogràfica a Espanya orientades a facilitar l'aplicació de polítiques basades en la informació geogràfica per les administracions públiques i l'accés i utilització d'este tipus d'informació, especialment les polítiques de medi ambient i polítiques o actuacions que puguen incidir-hi.  
La infraestructura d'informació geogràfica d'Espanya es basarà en les infraestructures i servicis interoperables d'informació geogràfica de les administracions i organismes del sector públic d'Espanya, i haurà d'assegurar l'accés als nodes de les infraestructures d'informació geogràfica establides en les administracions autonòmiques, així com la interoperació entre tots estos als efectes de la Directiva europea 2007/2/CE.  
  
Aportacions de les parts  
- La Comunitat Valenciana es compromet a formar part de la IDEE i aportar el conjunt de dades espacials relatives als annexos I, II i III d'INSPIRE i servicis web interoperables (de localització i visualització), d'acord amb el que establix l'article 21 de la Directiva 2007/2/CE (INSPIRE) i l'article 2 de la Decisió de la Comissió, de 5 de juny de 2009, per la qual s'executa la Directiva 2007/2/CE del Parlament Europeu i del Consell, quant al seguiment i informes.  
- L'IGN integrarà la infraestructura de dades espacials de la Comunitat Valenciana a través del geoportal de l'ICV, , com a node regional en la Infraestructura Nacional d'Informació Geogràfica, a fi de compartir per mitjà de procediments estandarditzats i interoperables la informació geogràfica disponible en ambdós administracions.  
  
- L'ICV establirà els procediments i estructures de coordinació dins de l'administració valenciana per a difondre i implantar la infraestructura de dades espacials de la Comunitat Valenciana, estant representats tots els organismes de l'administració esmentada en el node regional .   
- L'IGN assegurarà l'accés a les dades i servicis de la informació geogràfica de l'administració valenciana en el geoportal de la IDEE a través del geoportal , assegurant la cohesió i harmonització de les dades, per a això a través de la comissió de seguiment s'establiran els procediments de connexió dels catàlegs d'ambdós portals.  
  
- L'IGN donarà assessorament i suport tècnic pel que fa al compliment de les especificacions INSPIRE dels conjunts de dades espacials i servicis web interoperables aportats per la Comunitat Valenciana.  
  
  
Novena. Finançament del conveni  
Les actuacions de les parts, recollides en les clàusules anteriors, en este conveni es poden considerar de valor semblant; per esta raó el conveni no precisarà un finançament específic.  
  
Deu. Accés a la informació  
La propietat intel·lectual de la informació aportada per les parts correspon individualment a estes i qualsevol ús d'esta informació diferent de l'assenyalat expressament en este conveni requerirà l'autorització expressa d'este.  
En el cas de la informació coproduïda, a partir d'aportacions de les parts que figuren en este conveni, la propietat intel·lectual d'esta serà copropietat d'ambdós parts.  
D'acord amb el que disposa l'article 6.5. de l'Orde FOM/956/2008, de 31 de març (BOE 08.04.2008), per la qual s'aprova la política de difusió pública de la informació generada per la Direcció General de l'Institut Geogràfic Nacional, la política de llicències que ha d'aplicar-se a la informació geogràfica digital coproduïda amb una altra administració pública, s'establirà en el conveni de col·laboració.  
  
Cada una de les parts podrà distribuir, en forma convencional o per Internet, o comercialitzar, per si mateixes o per mitjà de tercers, la informació i els productes resultants de la realització d'este conveni, tant digitalment com en paper, ja siga directament o com a productes derivats dels originals, d'acord amb els termes específics que figuren en l'annex I sobre política de dades.  
D'acord amb el que esablix l'article 14, sobre difusió pública de la informació cartogràfica, del Reial Decret 1545/2007, de 23 de novembre, pel qual es regula el Sistema Cartogràfic Nacional, les Administracions públiques integrades en el sistema podran accedir gratuïtament als productes i servicis cartogràfics oficials que necessiten per a l'exercici de les seues funcions públiques, d'acord amb les especificacions dels seus productors.  
  
Onze. Comissió de seguiment  
Per a facilitar el control i seguiment del desenrotllament d'este conveni de col·laboració, es constituirà en el mes següent a la seua firma una comissió de seguiment paritària, integrada per tres representants de cada part firmant.  
Els membres de cada una de les parts de la comissió de seguiment seran designats, respectivament, pel director de l'IGN i pel director de l'ICV.  
Un dels membres d'esta comissió de seguiment en representació de l'IGN serà un representant de la Delegació del Govern a la Comunitat Valenciana.  
El funcionament de la comissió de seguiment es regirà per la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, que s'haurà de reunir quan ho sol·licite alguna de les parts i, en tot cas, almenys una vegada a l'any.  
Esta comissió de seguiment s'encarregarà de:  
- Establir les prescripcions tècniques i procediments per al desenrotllament dels projectes o actuacions derivades d'este conveni.  
- Establir les programacions dels treballs previstos en el conveni, sol·licitant a les parts que comuniquen anticipadament a la comissió el calendari de les seues actuacions.  
- Dirimir els conflictes o controvèrsies que pogueren sorgir en l'ús de l'execució, aplicació o interpretació d'este conveni de col·laboració.  
  
- Seguir l'evolució de les tecnologies, tècniques i mètodes d'aplicació a l'execució del conveni, i proposar a les parts les modificacions en les especificacions que esta evolució aconselle.  
- Redactar informes sobre l'execució i possibilitats de millora del conveni dirigits a les parts firmants d'este.  
- Proposar, a les parts firmants, les pròrrogues que se sol·liciten del conveni.  
  
Dotze. Vigència del conveni  
El present conveni tindrà la vigència de quatre anys, a partir de la data que es firme, prorrogables per períodes d'un any de manera expressa, fins al compliment en els termes que s'hi preveuen.  
  
Tretze. Resolució del conveni  
Serà causa d'acabament d'este conveni l'incompliment d'alguna de les seues clàusules. Per a això, serà necessària la denúncia per una de les parts, i amb això s'obrirà un termini d'un mes perquè l'altra part puga formular la seua rèplica i, a continuació, un altre termini idèntic per a adoptar la decisió definitiva. L'acord que reflectisca la decisió esmentada, en el cas que implique acabament, haurà de preveure les condicions i terminis de resolució, i no haurà de produir cap perjuí econòmic per a cap de les parts.  
  
Catorze. Jurisdicció  
Segons disposa expressament l'article 4.2 del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, s'aplicaran els principis d'esta llei a la resolució dels dubtes i llacunes que poguera plantejar el compliment d'este conveni.  
Les qüestions litigioses que puguen sorgir en la interpretació o incompliment de les obligacions que es deriven del present conveni, i que no hagen pogut ser dirimides per la comissió de seguiment creada a este efecte, es resoldran per mitjà de la jurisdicció contenciosa administrativa, en la manera regulada en la Llei 28/1998, de la Jurisdicció Contenciosa Administrativa.  
I en prova de conformitat, subscriuen el present conveni de col·laboració, per duplicat, a València, a 26 de juny de 2013.  
  
Per la administració general de l'Estat, el subsecretari del Ministeri de Foment: Mario Garcés Sanagustín.  
Per la Comunitat Valenciana, la consellera d'Infraestructures, Territori i Medi Ambient, com a presidenta del Consell Rector de l'Institut Cartogràfic Valencià: Isabel Bonig Trigueros.  
  
  
ANNEX I  
Acord sobre política de dades  
  
El present annex al conveni recull la política comuna que ambdós parts es comprometen a desenrotllar en matèria de difusió de la informació geogràfica generada en l'àmbit d'este conveni. Els seus principis inspiradors es recullen en les normes següents:  
1. Directiva 2007/2/CE, del Parlament Europeu i del Consell, de 14 de març de 2007, per la qual s'establix una infraestructura d'informació espacial en la Comunitat Europea (INSPIRE). Publicada en el Diario Oficial de la Unión Europea (DOUE) el 25 d'abril de 2007.  
2. Llei 37/2007, de 16 de novembre de 2007, i Directiva 2003/98/CE del Parlament Europeu i del Consell de 17 de novembre de 2003 relatives a la reutilització de la informació del sector públic.  
3. Llei 11/2007, de 22 de juny, d'Accés Electrònic dels Ciutadans als Servicis Públics.  
4. Llei 38/1995, de lliure accés a la informació en matèria de medi ambient.  
5. Llei 8/1989, de Taxes i Preus Públics (modificada per la Llei 25/1998).  
6. Reial Decret 1545/2007, de 23 de novembre, pel qual es regula el Sistema Cartogràfic Nacional.  
7. Orde FOM/956/2008, de 31 de març, per la qual s'aprova la política de difusió pública de la informació geogràfica generada per la Direcció General de l'Institut Geogràfic Nacional.  
8. Llei 14/2010, de 5 de juliol, sobre les Infraestructures i els Servicis d'Informació Geogràfica d'Espanya.  
La política comuna queda establida en el següents apartats:  
1. Drets i deures dels copropietaris  
1.1. Drets de propietat intel·lectual  
L'Administració general de l'Estat, a través de l'Institut Geogràfic Nacional i del Centre Nacional d'Informació Geogràfica, i la Comunitat Valenciana compartixen al 50 per cent la propietat i els drets de copyright de tots els productes resultants de l'execució del conveni de col·laboració a què està incorporat este document com a annex.  
  
Com a conseqüència, en la difusió de les dades, o productes derivats dels esmentats productes resultants, i en la provisió de servicis geogràfics a partir d'estos, efectuada a través de qualsevol mitjà, que siga realitzada pels copropietaris o a través de tercers autoritzats, i tant amb caràcter comercial com sense ell, qui n'efectue la difusió està obligat a reflectir que tots els drets corresponen als copropietaris, a través de la formula: copyright, Institut Geogràfic Nacional d'Espanya - Comunitat Valenciana.  
1. 2. Política de llicències a aplicar pels copropietaris.  
Es consideren dos tipus de llicències: d'ús lliure i gratuït i contracte de llicència d'ús comercial.  
L'accés dels servicis de visualització, anàlisi i processament de la informació geogràfica que constituïsquen els productes resultants d'este conveni, serà gratuït quan s'utilitzen els corresponents servicis web en línia d'informació geogràfica, habilitats pels firmants del conveni, i es mencione l'origen i propietat dels productes esmentats.  
  
Amb caràcter general, es considerarà de tipus comercial l'ús de la informació geogràfica digital, o dels servicis basats en la informació geogràfica proporcionats per algun dels copropietaris d'esa, que comporte aprofitament econòmic directe, indirecte o diferit. En particular, la publicació en Internet de les dades digitals serà objecte de consideració com a ús comercial si comporta benefici econòmic o servix de suport per a la realització d'una activitat comercial.  
  
En el cas general de la llicència d'ús lliure i gratuït, que inclou l'ús intern i el corporatiu no comercial, l'usuari formalitzarà l'acceptació de condicions, d'acord amb el mode d'accés, de la manera següent:  
  
- Descàrrega, a través de la web, d'informació geogràfica: acceptació fent clic.  
- Producte elaborat: condicions en caràtula i en contingut  
- Producte servit a demanda: acceptació de condicions en la sol·licitud.  
En el cas d'ús comercial de la informació geogràfica digital, o dels servicis basats en la informació geogràfica proporcionats per algun dels copropietaris d'esta, serà emesa, per qualsevol d'ambdós copropietaris, una llicència d'ús específica que n'incloga l'objecte, límits i condicions econòmiques.  
1.3. Drets d'explotació i ús comercial  
Independentment i addicionalment al cost del servici, que es meritarà de la mateixa manera que en els casos d'ús intern no comercial (gratuït per descàrrega en web, preu taxat productes elaborats, o cost del servici a demanda si pertoca), l'ús comercial requerirà una autorització expressa, i del pagament en concepte de drets d'explotació de les quantitats que resulten d'aplicar el percentatge en què participe la informació o servici aportat en la generació del producte comercialitzat, en referència al seu valor de negoci, i es podran prendre en consideració les contraprestacions en espècie que s'acorden.  
1. 4. Gestió econòmica entre les parts  
Tractant-se de productes objecte de copropietat, l'emissió d'una llicència podrà realitzar-la qualsevol de les parts de forma indistinta. En el cas de comercialització onerosa de la informació i productes resultants de la realització d'este acord, les parts firmants d'este harmonitzaran els preus públics establits per cada un per a ells.  
1.5. Condicions d'ús  
1.5.1. Ús de la Informació.  
La llicència autoritza l'ús de la informació geogràfica perquè siga publicada per Internet, i se'n permet la visualització i interoperació amb altres informacions georeferenciables, així com la impressió a una resolució màxima de 100 punts per polzada. S'exclou expressament d'esta llicència qualsevol ús que implique la descàrrega o cessió a tercers de la informació geogràfica.  
1.5.2. Duració de la llicència.  
La duració de la llicència estarà determinada per la modalitat de pagament triada, la qual podrà ser d'un a quatre anys. Una vegada finalitzada la vigència de la llicència, l'operador s'obliga a eliminar la informació geogràfica esmentada de la plataforma.  
Durant el període de vigència de la llicència, l'operador accedirà de forma gratuïta a les noves versions del producte que puguen estar disponibles, i està obligat, així mateix, a substituir-les.  
1.5.3. Reconeixement.  
El titular de la llicència s'obligarà a reconéixer i a citar de forma clarament visible com a autors i copropietaris de la informació geogràfica mostrada davant de qualsevol exhibició o difusió d'esta, o de part d'esta o de qualsevol producte que, encara que de manera parcial, la incorpore o en derive; els següents:  
©Instituto Geogràfic Nacional d'Espanya - Comunitat Valenciana.  
1.5.4 Administració.  
L'administració i cobrament del preu públic meritat anualment en concepte de «llicència d'ús?, així com l'atorgament del contracte corresponent, anirà a càrrec del CNIG o de la Comunitat Valenciana . La gestió econòmica entre les parts s'ajustarà al que establix el punt 1.4. En ambdós casos portaran una comptabilitat específica d'estes operacions.  
  
2. Productes resultants considerats en el conveni  
Relació de productes resultants d'informació geogràfica previstos en el conveni:  
- Producte 1: mapa autonòmic i en relleu de la Comunitat Valenciana.  
- Producte 2: Base de dades de canvi SIOSE actualitzada.  
- Producte 3: base de dades Corine Land Cover 2012.  
- Producte 4: mosaics d'ortofofotografia rigorosa.  
- Producte 5: base de dades Cartociutat de la Comunitat Valenciana  
- Producte 6: Nomenclàtor Geogràfic Bàsic Harmonitzat de la Comunitat Valenciana  
3. Servicis que hauran de prestar els copropietaris de la informació geogràfica generada.  
3.1. Servicis d'informació a través d'Internet  
3.1.1. Busca i localització de metadades.  
L'AGE, a través de l'IGN/CNIG, i la Comunitat Valenciana habilitaran els servicis de catàleg que permeten buscar i localitzar els productes i servicis generats en este conveni, per mitjà de les metadades normalitzades, preferentment conforme al Nucli Espanyol de Metadades (NEM).  
3.1.2. Visualització.  
L'AGE, a través de l'IGN/CNIG, i la Comunitat Valenciana facilitaran la visualització gratuïta, i la utilització com a suport per a altres servicis, si és possible per mitjà de servicis web OGC de visualització de mapes (WMS) i de cobertures (WCS).  
3.1.3. Descàrrega de la informació geogràfica.  
L'AGE, a través de l'IGN/CNIG, i la Comunitat Valenciana facilitaran la descàrrega controlada gratuïta per a fins no comercials (amb l'acceptació prèvia de condicions d'ús i de titularitat).  
En el cas que la Comunitat Valenciana no puga prestar algun d'estos servicis, mantindran en la seua pàgina web almenys un enllaç al portal del CNIG, que actuarà subsidiàriament a este efecte.  
3. 2. Servicis a demanda  
3.2.1. Digital.  
En el cas de posada en suport d'informació geogràfica digital, efectuada a demanda, s'establirà una contraprestació que cobrisca els costos del servici que es presta (tant directes com indirectes), així com del suport que s'aplique. La informació així subministrada queda llicenciada per a ús exclusiu no comercial.  
3.2.2. Impressió.  
Servicis d'impressió: Cada una de les Administracions d'este conveni podrà oferir per si mateixa o a través de tercers el servici d'impressió de la informació geogràfica generada en esta conveni.  
3. 3. Productes elaborats  
3.3.1. Digitals.  
Cada Administració serà lliure per a l'elaboració dels productes digitals d'estanteria que considere convenients per al seu àmbit territorial, i incloent-hi si pertoca, eines associades a estos. Estos productes hauran d'estar identificats exteriorment i el seu preu al públic es fixarà en un preu únic per unitat de DVD estàndard, entenent que tal preu es correspon només amb el cost del servici i posada en suport d'este, i la informació que s'hi inclou quedarà llicenciada per a ús exclusiu no comercial. En el cas d'estoig específic que incloga més d'un DVD, el càlcul del cost del servici i posada en suport correspondrà a l'administració corresponent.  
3.3.2. Analògics.  
Productes analògics d'estanteria (sèries impreses). Cada administració podrà generar aquelles sèries impreses que considere necessàries per a atendre a la demanda social.  
3.3.3. Comissió de coordinació.  
La comissió de seguiment establida en la clàusula onze del conveni coordinarà les actuacions per a evitar duplicitats de productes elaborats i sèries impreses, promoure coedicions i optimitzar els recursos.